《清波引 其五》
清代·朱祖谋

盟鸥知否。身是江湖垂钓手。不梦黄梁。卷地秋涛殷卧床。

楚宫梦事。天上人间空雪涕。谁诏巫阳。被发中宵下大荒。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。